Lescha introductiva tar las leschas federalas davart l'assicuranza da vegls e survivents e davart l'assicuranza d'invaliditad (LItLAVS/LAI)    544.000   Lescha introductiva tar las leschas federalas davart  l'assicuranza da vegls e survivents e davart l'assicuranza  d'invaliditad1) (LItLAVS/LAI)  dals 28-11-1993 (versiun dals 01-01-2015)  sa basond sin las disposiziuns transitoricas tar la midada da la lescha federala davart   l'assicuranza d'invaliditad dals 22 da mars 1991  acceptada dal pievel ils 28 da november 19932)  1. Institut chantunal d'assicuranza sociala  Art.  1 Num e sedia 1 L'institut d'assicuranza sociala dal chantun Grischun (IAS) è in institut autonom da  dretg public cun atgna persunalitad giuridica e cun sedia a Cuira. *  Art.  2 Incumbensas 1 L'institut d'assicuranza sociala coordinescha las lavurs da la cassa da cumpensaziun  dal chantun Grischun en il rom da la lescha federala davart l'assicuranza per vegls e  survivents sco er da l'uffizi chantunal da la AI en il rom da la lescha federala davart  l'assicuranza d'invaliditad3) ed als metta a disposiziun ils servetschs ch'èn necessaris  per ademplir lur incumbensas. 2 La cassa da cumpensaziun dal chantun Grischun e l'uffizi  da la AI dal chantun  Grischun adempleschan lur incumbensas sco organs d'assicuranza en l'agen num. Els  èn abels da furmar ina partida e da manar process. 3 A l'institut  d'assicuranza  sociala  pon  vegnir  surdadas  ulteriuras  incumbensas.  Surdadas d'incumbensas a la cassa da cumpensaziun ed a l'uffizi da la AI basegnan il   consentiment da la confederaziun.  1) Remartga  da  la  cumissiun  da  redacziun:  las  indicaziuns  davart  las  persunas,  davart  las  funcziuns e davart las professiuns en questa lescha sa refereschan ad omaduas schlattainas.  2) M dals 16 da favrer 1993, 42; PCG 1993/94, 183 3) CS 831.20  * tabellas da las modificaziuns a la fin dal relasch   1   http://db.clex.ch/link/Bund/831.20/rm   544.000    Art.  3 Surveglianza * 1 L'institut d'assicuranza sociala è suttamess a la surveglianza da la confederaziun ed  a sias directivas, uschenavant ch'el  n'ademplescha betg incumbensas surdadas dal  chantun. 2 La surveglianza chantunala è chaussa da la regenza. Ella è cumpetenta per: * a) eleger ils commembers da la cumissiun administrativa e designar il presidi ed    il vicepresidi; b) eleger il post da revisiun; c) approvar il rapport annual ed ils quints annuals che pertutgan il chantun; d) fixar l'indemnisaziun per ils commembers da la cumissiun administrativa. 3 Il  rapport  annual  ed  ils  quints  annuals  che  pertutgan  il  chantun  ston  vegnir   suttamess al cussegl grond per laschar prender enconuschientscha. *  Art.  4 Organs 1 Ils organs da l'institut d'assicuranza sociala èn: a) la cumissiun administrativa; b) la direcziun; c) il post da revisiun. 2 … *  Art.  5 Cumissiun administrativa 1 La cumissiun administrativa è l'organ suprem da l'institut d'assicuranza sociala. * 2 La cumissiun administrativa consista da set commembers. * 3 … *  Art.  6 Incumbensas da la cumissiun administrativa 1 La cumissiun administrativa ha en spezial las suandantas incumbensas: a) * fixar la direcziun strategica da l'institut d'assicuranza sociala; b) * eleger il directur, la substituziun ed ils ulteriurs commembers da la direcziun; c) * survegliar la gestiun da la direcziun; d) * approvar il preventiv; e) * deliberar  il  rapport  annual  ed  ils  quints  annuals  per  mauns  dal  post  da   surveglianza cumpetent; f) * tractar ils rapports da revisiun; g) * relaschar disposiziuns cumplementaras tar la lescha dal persunal; h) * relaschar  disposiziuns  cumplementaras  davart  l'organisaziun  e  davart  la   gestiun da l'institut d'assicuranza sociala; i) * designar las incumbensas da las agenturas da la AVS, uschenavant che quellas   surpassan las incumbensas minimalas tenor il dretg federal; j) * determinar las contribuziuns als custs d'administraziun ed ils supplements a   las agenturas da la AVS.  2       544.000   Art.  7 Durada d'uffizi e temp d'uffizi * 1 La  perioda  d'uffizi  da  la  cumissiun  administrativa  importa  quatter  onns.  Ils  commembers èn reelegibels. 2 Il temp d'uffizi importa 12 onns, en cas excepziunals motivads 16 onns. * 3 La regenza po revocar in commember da la cumissiun administrativa da tut temp,   sche motivs impurtants èn avant maun. *  Art.  8 Direcziun 1 L'institut d'assicuranza sociala vegn manà d'in directur. Ensemen cun ils manaders  da  la  cassa  da  cumpensaziun  e  da  l'uffizi  da  la  AI  sco  er  cun  il  schef  da   l'administraziun furma el la direcziun. La cumissiun administrativa po engrondir la  direcziun e permetter uniuns persunalas en quella. * 2 Per  ademplir  lur  incumbensas  sco  organs  d'assicuranza  communitgeschan  ils  manaders da la cassa da cumpensaziun e da l'uffizi  da la AI directamain cun las   autoritads federalas. 3 Il  directur  prenda  part  a  las  sesidas  da  la  cumissiun  administrativa  cun  vusch  consultativa. La participaziun d'ulteriurs commembers da la direcziun sa drizza tenor  il reglament. 4 Las cumpetenzas e las obligaziuns da la direcziun vegnan dal rest  regladas dal  reglament.  Art.  9 Persunal 1 Las relaziuns da servetsch sa drizzan tenor il dretg chantunal da persunal. *  Art.  10 Custs d'administraziun 1 Ils  custs  che  vegnan  chaschunads  en  il  rom  da  l'administraziun  da  l'institut   d'assicuranza  sociala  vegnan  repartids  proporziunalmain  als  differents  organs  d'assicuranza e cuvrids sco suonda: a) per  la  cassa  da  cumpensaziun  e  per  ils  supplements  a  las  agenturas   communalas tras contribuziuns tenor las prescripziuns dal dretg federal; b) per l'uffizi da la AI cun surpigliar ils custs tenor las prescripziuns dal dretg    federal; c) per  las  incumbensas  surdadas  tras  l'indemnisaziun  dals  incumbensaders.  Il   chantun  n'è  betg  obligà  da  surpigliar  eventuals  deficits  dals  custs  d'administraziun da l'institut d'assicuranza sociala.  Art.  11 Responsabladad dal chantun 1 Il  chantun  na  stat  betg  bun  –  cun  resalva  da  prescripziuns  spezialas  dal  dretg  federal – per las obligaziuns da l'institut d'assicuranza sociala.   3     544.000    Art.  12 Dretg da regress dal chantun 1 Sch'il chantun vegn obligà – pervi da prescripziuns spezialas dal dretg federal – da  pajar  indemnisaziuns,  ha  el  il  dretg  da  prender  regress  sin  ils  organs  e  sin  ils   funcziunaris  da  l'institut  d'assicuranza  sociala  u  da  la  vischnanca,  ils  quals  han  chaschunà il donn. 2 Per  cuvrir  las  pretensiuns  da  regress  han  l'institut  d'assicuranza  sociala  e  las  vischnancas da prestar garanzias suffizientas.  Art.  13 Agenturas 1 Las vischnancas politicas endrizzan agenturas communalas. 2 La cumissiun administrativa  po permetter  d'endrizzar  agenturas  cuminaivlas  per  pliras vischnancas.  Art.  14 Uffizi da la AI 1 Cun il consentiment da la confederaziun endrizza l'uffizi  da la AI agenturas per  ademplir  sias  incumbensas.  El  po  er  collavurar  cun  ils  uffizis  da  la  AI d'auters   chantuns.  2. Contribuziuns  Art.  15 Relasch 1 Empè  da  la  contribuziun  relaschada  a  la  persuna  assicurada  paja  questa  la   contribuziun minimala.  3. Utilisaziun dal numer d'assicuranza *  Art.  15a * Numer d'assicuranza 1 La  regenza  po  autorisar  ed  obligar  las  autoritads  ed  ulteriurs  posts  ch'èn  incumbensads  d'exequir  il  dretg  federal,  chantunal  u  communal,  d'utilisar  sistematicamain il numer d'assicuranza tenor il dretg surordinà1).  1) art. 50c ss. LAVS; CS 831.10  4    http://db.clex.ch/link/Bund/831.10/rm    544.000   4. Disposiziuns finalas *  Art.  16 Midada da relaschs1)  Art.  17 Aboliziun da relaschs 1 Cun l'entrada en vigur da questa lescha vegnan abolidas tut las disposiziuns che  stattan en cuntradicziun cun ella, spezialmain: a) la lescha davart  l'introducziun d'ina assicuranza per vegls  e survivents dals    13 da mars 1949 2); b) la lescha introductiva tar la lescha federala davart l'assicuranza d'invaliditad   dals 6 da mars 19603). 2 Sche relaschs vertents renvieschan a disposiziuns che vegnan abolidas tras questa  lescha  u  tras  ses  relaschs  d'adattaziun  ed  executivs,  vegnan  applitgadas  las  disposiziuns correspundentas da questa lescha u da l'ordinaziun relaschada ensemen  cun ella.  Art.  17a * Disposiziun transitorica 1 Ils  commembers da la direcziun ch'èn en uffizi,  cur che questa revisiun parziala  entra en vigur, restan en uffizi senza elecziun tras la cumissiun administrativa. 2 Ils  commembers  da la  cumissiun  administrativa  ch'èn  en uffizi,  cur  che questa  revisiun  parziala  entra  en  vigur,  restan  en  uffizi  confurm  a  l'ultima  elecziun   ordinaria.  Art.  18 Execuziun 1 Il cussegl grond relascha l'ordinaziun4) ch'è necessaria per l'execuziun.  Art.  19 Entrada en vigur 1 La regenza metta en vigur questa lescha5).  1) Las midadas dal dretg vertent na vegnan betg inditgadas. 2) vDG 1381; DG 544.100 3) CUL 1960, 114; DG 544.450 4) DG 544.010 5) messa en vigur cun CR dals 5 da fanadur 1994 per il 1. da schaner 1995   5   http://www.gr-lex.gr.ch/data/544.010/rm   544.000    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 28-11-1993 01-01-1995 relasch emprima versiun - 15-06-2010 01-12-2010 Titel 3. midada - 15-06-2010 01-12-2010 Art. 15a integraziun - 15-06-2010 01-12-2010 Titel 4. integraziun - 16-12-2014 01-01-2015 Art. 1 al. 1 midada 2014-035 16-12-2014 01-01-2015 Art. 3 midada dal titel 2014-035 16-12-2014 01-01-2015 Art. 3 al. 2 integraziun 2014-035 16-12-2014 01-01-2015 Art. 3 al. 3 integraziun 2014-035 16-12-2014 01-01-2015 Art. 4 al. 2 aboliziun 2014-035 16-12-2014 01-01-2015 Art. 5 al. 1 midada 2014-035 16-12-2014 01-01-2015 Art. 5 al. 2 midada 2014-035 16-12-2014 01-01-2015 Art. 5 al. 3 aboliziun 2014-035 16-12-2014 01-01-2015 Art. 6 al. 1, a) midada 2014-035 16-12-2014 01-01-2015 Art. 6 al. 1, b) midada 2014-035 16-12-2014 01-01-2015 Art. 6 al. 1, c) midada 2014-035 16-12-2014 01-01-2015 Art. 6 al. 1, d) midada 2014-035 16-12-2014 01-01-2015 Art. 6 al. 1, e) midada 2014-035 16-12-2014 01-01-2015 Art. 6 al. 1, f) integraziun 2014-035 16-12-2014 01-01-2015 Art. 6 al. 1, g) integraziun 2014-035 16-12-2014 01-01-2015 Art. 6 al. 1, h) integraziun 2014-035 16-12-2014 01-01-2015 Art. 6 al. 1, i) integraziun 2014-035 16-12-2014 01-01-2015 Art. 6 al. 1, j) integraziun 2014-035 16-12-2014 01-01-2015 Art. 7 midada dal titel 2014-035 16-12-2014 01-01-2015 Art. 7 al. 2 integraziun 2014-035 16-12-2014 01-01-2015 Art. 7 al. 3 integraziun 2014-035 16-12-2014 01-01-2015 Art. 8 al. 1 midada 2014-035 16-12-2014 01-01-2015 Art. 9 al. 1 midada 2014-035 16-12-2014 01-01-2015 Art. 17a integraziun 2014-035  6       544.000   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 28-11-1993 01-01-1995 emprima versiun - Art. 1 al. 1 16-12-2014 01-01-2015 midada 2014-035 Art. 3 16-12-2014 01-01-2015 midada dal titel 2014-035 Art. 3 al. 2 16-12-2014 01-01-2015 integraziun 2014-035 Art. 3 al. 3 16-12-2014 01-01-2015 integraziun 2014-035 Art. 4 al. 2 16-12-2014 01-01-2015 aboliziun 2014-035 Art. 5 al. 1 16-12-2014 01-01-2015 midada 2014-035 Art. 5 al. 2 16-12-2014 01-01-2015 midada 2014-035 Art. 5 al. 3 16-12-2014 01-01-2015 aboliziun 2014-035 Art. 6 al. 1, a) 16-12-2014 01-01-2015 midada 2014-035 Art. 6 al. 1, b) 16-12-2014 01-01-2015 midada 2014-035 Art. 6 al. 1, c) 16-12-2014 01-01-2015 midada 2014-035 Art. 6 al. 1, d) 16-12-2014 01-01-2015 midada 2014-035 Art. 6 al. 1, e) 16-12-2014 01-01-2015 midada 2014-035 Art. 6 al. 1, f) 16-12-2014 01-01-2015 integraziun 2014-035 Art. 6 al. 1, g) 16-12-2014 01-01-2015 integraziun 2014-035 Art. 6 al. 1, h) 16-12-2014 01-01-2015 integraziun 2014-035 Art. 6 al. 1, i) 16-12-2014 01-01-2015 integraziun 2014-035 Art. 6 al. 1, j) 16-12-2014 01-01-2015 integraziun 2014-035 Art. 7 16-12-2014 01-01-2015 midada dal titel 2014-035 Art. 7 al. 2 16-12-2014 01-01-2015 integraziun 2014-035 Art. 7 al. 3 16-12-2014 01-01-2015 integraziun 2014-035 Art. 8 al. 1 16-12-2014 01-01-2015 midada 2014-035 Art. 9 al. 1 16-12-2014 01-01-2015 midada 2014-035 Titel 3. 15-06-2010 01-12-2010 midada - Art. 15a 15-06-2010 01-12-2010 integraziun - Titel 4. 15-06-2010 01-12-2010 integraziun - Art. 17a 16-12-2014 01-01-2015 integraziun 2014-035   7    	1. Institut chantunal d'assicuranza sociala 	Art. 1 Num e sedia 	Art. 2 Incumbensas 	Art. 3 Surveglianza * 	Art. 4 Organs 	Art. 5 Cumissiun administrativa 	Art. 6 Incumbensas da la cumissiun administrativa 	Art. 7 Durada d'uffizi e temp d'uffizi * 	Art. 8 Direcziun 	Art. 9 Persunal 	Art. 10 Custs d'administraziun 	Art. 11 Responsabladad dal chantun 	Art. 12 Dretg da regress dal chantun 	Art. 13 Agenturas 	Art. 14 Uffizi da la AI  	2. Contribuziuns 	Art. 15 Relasch  	3. Utilisaziun dal numer d'assicuranza * 	Art. 15a * Numer d'assicuranza  	4. Disposiziuns finalas * 	Art. 16 Midada da relaschs1) 	Art. 17 Aboliziun da relaschs 	Art. 17a * Disposiziun transitorica 	Art. 18 Execuziun 	Art. 19 Entrada en vigur   		2018-06-06T03:18:42+0200 	"7001 Chur" 	"Gesetzessammlung Kanton Graubünden"